Han trådte inn som kandidat for det parisiske ytremisjonsselskap i 1900 og ble presteviet 23. september 1905. Samme år ble han den 22. november sendt til Kina for å virke i provinsen Guangdong. Etter en første språkopplæring i Guangzhou kom han i 1908 til Koongtsong. Denne perioden var en vanskelig tid i landet; det ble hjemsøkt av epidemier, oversvømmelser, nød og elendighet, og var preget av fremmedhat og plaget av geriljagrupper som kjempet mot hverandre.